“เงินบาท” วันนี้เปิดตลาด 34.62 บ. แนะผู้นำเข้าซื้อสกุลต่างประเทศ
“เงินบาท” วันนี้เปิดตลาด 34.62 บ. แข็งค่าจากปิดตลาดวานนี้ที่ระดับ 34.68 บาท ชี้กรอบเคลื่อนไหววันนี้ช่วง 34.50-34.85 บาท /ดอลลาร์ แนะผู้นำเข้าซื้อสกุลต่างประเทศเพื่อปิดความเสี่ยง และผู้ส่งออกขายที่ระดับเหนือ 35.00 บาท/ดอลลาร์
“เงินบาท” วันนี้เปิดตลาด 34.62 บ. แข็งค่าจากปิดตลาดวานนี้ที่ระดับ 34.68 บาท แนะผู้นำเข้าซื้อสกุลต่างประเทศ
28 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(28ธ.ค.65) เปิดตลาด 34.62 บาท/ดอลลาร์ แข็งค่าขึ้นเล็กน้อยเทียบราคาปิดตลาดเมื่อวนาที่ระดับ 34.68 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันอังคาร (27 ธ.ค.) เนื่องจากนักลงทุนขายดอลลาร์ในฐานะสกุลเงินปลอดภัย และหันเข้าถือครองสินทรัพย์เสี่ยง หลังจากจีนประกาศเปิดประเทศเร็วกว่าคาดทั้งขาเข้าและขาออกในเดือนม.ค.
ด้านนักลงทุนเทขายดอลลาร์ในฐานะสกุลเงินปลอดภัยและหันไปซื้อสินทรัพย์เสี่ยง หลังจากสำนักงานตรวจคนเข้าเมืองของจีนแถลงว่า จีนจะกลับมาดำเนินการออกวีซ่าให้กับชาวจีนที่อาศัยในแผ่นดินใหญ่สำหรับการเดินทางออกนอกประเทศตั้งแต่วันที่ 8 ม.ค. 2566
โดยมองกรอบค่าเงินบาทวันนี้เคลื่อนไหวที่ ระดับ 34.50-34.85 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง ผู้ส่งออกขายเงินตราต่างประเทศที่ระดับเหนือ 35.00 บาท/ดอลลาร์